" 194 
Musevaagers Maaltider. Den rigeste Høst af jordfundne Knogler af 
vilde Pattedyr er dog gjort i den Ældre Stenalders Kjøkkenmøddinger, 
hvis Aflejring er begyndt mod Slutningen af den Tid, da Fyrren 
var fremherskende Skovtræ, vel 3—4000 Aar før Christi Fødsel, og 
er fortsat op i Egens Tid. Den Yngre Stenalders Affaldsdynger 
udgjøres mest af Knogler af Husdyr, af Svin, Faar og Oxe; men 
ogsaa de "give deres Bidrag til Kundskab om Tidens vildt levende 
Pattedyr. Det samme gjelder Affaldsdynger fra Bronzealder, Jern- 
alder, Middelalder og nyere Tid. 
Den allervæsenligste Del af, hvad der er bragt tilhuse af jord- 
fundne Pattedyr-Knogler i. Landet, gjemmes i Zoologisk Museum i 
Kjøbenhavn. 
Enkelte paafaldende Sager, som mosefundne Horn af Hjorte og 
Uroxer, «vare allerede tidligere havnede i forskjellige Samlinger, 
Kongernes eller andres. Men ikke førend omkring Tyverne af 19de 
Hundredaar begyndte mån paa Indsamling med mere videnskabeligt 
Formaal. … Det var J. H. Reinhardt, dér søgte at grundlægge en 
Samling af vore jordfundne Pattedyr i det Kongelige Naturhistoriske 
Museum. Hvad han naaede at faa bragt tilveje, var dog kun lidt. 
Større Fart: tog Indsamlingen, då Iapetus Steenstrup i 
1846 tog sig for at danne en Samling i Universitetets Zoologiske 
Museum til Oplysning om Landets forhistoriske Dyreverden. Han 
samlede 'selv,' tildels i Tørvemoser og andre Steder, men særlig i 
Ældre Stenalders Kjøkkenmøddinger. Meget, især mosefundne Knogler, 
modtog han desuden fra andre; Opmærksomheden for de jordfundne 
Knogler var efterhaanden vakt omkring i Landet; Steenstrup havde 
gjort sit for at vække den. Fra mange Sider strømmede Fund ind 
til Museerne i Kjøbenhavn, og næsten alt havnede hos Steenstrup- 
Ved Sammenslutningen af det Kongelige Museum og Universitets- 
Museet i 1868 kom saa godt som hele Stoffet. under Steenstrup's 
Styrelse; og han vedblev, selv efter at han, i 1885, havde fratraadt 
sit Embede, at forestaa denne Del af Museet indtil sin Død, i 1897; 
danmarks fortsatte han til det sidste, Fra en ringe Begyndelse 
var Samlingen da i Steenstrup's lange Levetid voxet op til at blive 
